open-index/open-wikipedia-markdown huggingface dataset:
Abdu Katuntu

**Abdu Katuntu** Yazaalibwa nga 12 mu mwezi gwa Mugulansigo mu mwaka gwa 1965) Munnayuganda ate nga munnabyabufuzi. Ekiseera kino ye mubaka  akiikirira ekitundu kya Bugweri county mu disitulukiti y'e Bugweri. Munnakibiina ky'ebyobufuzi ekya Forum for Democratic Change era nga yaweerezaako nga Ssaabawolereza wa gavumenti ow'ekisiikirize mu paalamenti ya Uganda okutuuka mu mwaka gwa 2018, oluvannyuma Wilfred Niwagaba n'amuddira mu bigere. Yasooka okulondebwa ng'omubuka wa paalamenti mu mwaka gwa 2001.

Katuntu munnamateeka omutendeke nga yafuna diguli mu mateeka okuva mu Makerere University ate n'afunirako ne dipulooma y'ebyamateeka okuva ku (LDC) Law Development Center. Yali mmemba wa Pan African Parlament mu Uganda. era nga y'avunaanyizibwa  ku kwanjula alipoota z'akakiiko akalwanirira eddembe ly'obuntu.

Yawangulwa ku kifo ky'obubaka bwa paalamenti mu kalulu ka bonna aka 2006 era nga yali awanguddwa Kirunda Kivejinja kyokka n'awakanya ebyali bivudde mu kalulu ako ng'alumiriza obubbi bw'akalulu obwali busukkiridde. Era Kkooti yakizuula nti mu kiseera ky'okunoonya akalulu ne ku lunaku lw'okulonda lwennyini,okutiisatiisa saako n'okutulugunya abalonzi byakyaka ennyo mu constituency  y'e Bugweri, ekintu ekyasambajja obuwanguzi bwa Kirunda Kivijinja. Era bw'atyo Katuntu n'awangula akalulu akaddibwamu okukubwa.

Mu kalulu ka bonna ak'omwaka gwa 2011.Katuntu yazzibwayo mu paalamenti okuweereza ekisanja ekirala.
Francis Zaake

**Francis Zaake** musuubuzi era omubaka mu Paalamenti ya Uganda akiikirira Municipaali y'e Mityana, nga yasooka olulondebwa mu kifo kino nga yeesimbyewo ku bwannamunigina mu era n'alondebwa mu 2016 kyokka oluvannyuma ne yeegatta ku kibiina kya National Unity Platform mu kulonda okwakaggwa okw'omwezi Ogwoluberyrberye 2021. Yali mmemba ku kakiiko k'ebyokwerinda n'ensonga ez'omunda bwe yali mu Paalamenti ey'e 10 nga kati Kaminsona mu Paalamenti ey'e 11.

## Ebimukwatako
Zaake yazaalibwa nga 12 Ogwoluberyeberye, 1991 ku kyalo Butebi, mu Disistulikiti y'e Mityana. Mutabani wa Emmanuel Ssembuusi Butebi ne nnyina Teddy Naluyima. Ye mwana waabwe asooka mu ffamire ey'abaana 12 omuli abawala munaana n'abalenzi bana.

## Okusoma kwe
Zaake emisomo yagitandikira mu Fairway Primary School, erisangibwa e Mityana, gye yafunira satifikeeti ya P7 eya Primary Leaving Examinations (PLE) Certificate mu 2006. Oluvannyuma yasomera mu Mityana Modern Secondary School, n'atuula ebya S4 mu 2010. mu 2012, yatuula ebigezo bya S6 n'afuna ebbaluwa ya Uganda Advanced Certificate of Education mu ssomero lya *Merryland High School*, Entebbe. Yeegatta ku Ndejje University

gye yatikkirwa Diguli mu ssomo lya procurement and logistics management.

## Ebyobufuzi
Bwe yali ku Ndejje University, mu Disitulikiti y'e Luweero, yalondebwa okubeera omuyizi akulira ababayizi mu mwaka gw'ebyensoma ogwa 2015/2016, mu mwaka gwe ogwasembayo ku Yunivasite eyo. Y'omu ku bakulembeze b'ekisinde kya People Power ekulemberwa mubaka munne mu Paalamenti Robert Kyagulanyi Ssentamu.

Mu nnaku ezaakulembera okuddamu okulonda okw'akalulu k'omubaka mu Paalamenti owa Munisipaali y'e Arua, okwaliwo mu Gwomunaana nga 15, 2018, Francis Zaake yakubibwa era n'akosebwa nnyo bwe yalumbibwa abaserikale ba poliisi ya Uganda ne bannamagye. Obujjanjabi yabufuna mu ggwanga lya India, okujjanjabwa obuvune bwe yafuna mu kanyoolagano ako.

Mu Kasambattuko akaali mu Arua mu Gwomunaana nga 13, 2018, abantu 34 be baakwatibwa ne basibwa era ddereeva wa Kyagulanyi, Kyagulanyi, Yasin Kawuma yakubwa amasasi agaamuttirawo.

Mu Gwomwenda, 2018, Zaake yavunaanibwa emisango gy'okulya mu nsi ye olukwe bwe yali akyali ku ndiri olw'ebisago ebyamutuusibwako.

Mu Gwokuna, 2020, poliisi yakwata era n'eggalira Zaake olw'okugabira abalonzi be emmere mu muggalo gwa Covid19. Poliisi oluvannuma yannyonnyola nti Zaake yali tagoberedde mateeka na biragiro by'okutangira okusaasaana kwa COVID-19 ebyateekebwawo akakiiko akaali kalwanyisa ekirwadde ekyo nga kakulirwa eyali Ssaabaminisita Ruhakana Rugunda.

## Ebijuliziddwamu
## Ebijuliziddwamu okuva wabweru
* Paalamenti ya Uganda: Zaake Francis
John Bowes Griffin

## Obulamu bwe obwasooka
Griffin yazaalibwa nga 19 Ogwokuna 1903. Ye yali omutabani yekka owa Charles James Griffin, eyaweerezaako nga omulamuzi omukulu owa Gibraltar, eyali akulira kooti enkulu eya chief justice of the Leeward Islands, era omulamuzi omukulu owa Uganda.

Griffin yasomera ku ssomero lya Clongowes. Yasomera ku Yunivasite ya Dublin University Gyeyattikirwa Diguli mu masomo ga atisi erya Master of Arts ne Diguli mu mateeka eya Doctor of Laws ne Cambridge. Mu 1926 yayitibwa mu kitongole kyabakugu mu mateeka n'abalamuzi ekiyitibwaInner Temple . 

## Ebifo bye yaweerezaamu mu kisaawe ky'amateeka
Oluvanyuma lw'okuyitibwa kwe, mu 1927, Griffin yalondebwa nga omuddukanya w'emirimu mu Uganda. Mu1929, yalondebwa ku bwa addirira omukungu wa Disitulikiti era omukuumi w'empapula mu kooti enkulu. Mu kusooka kw'okmwaka 1930, yalondebwa nga munnamateeka era mu kifo ekyo yakola nga addirira Ssaabawolereza wa Gavumenti era nga ssabawaabi wa Gavumenti mu biseera ebitali bimu.  Yalondebwa ku bwa Ssabawaabi wa Gavumenti ye Bahamas mu (1936–39), nga akola nga Gavana era nga Ssaabalamuzi mu biseera ebitali bimu. Yafuulibwa munnamateeka wa Kabaka nga akyaweereza mu Bahamas.

Mu 1939, yalondebwa kubwa addirira Ssaabawaabi mu Palestine. Ku nkomerero ya Ssematalo owookubiri, yalondebwa okubeera Ssaabawolereza wa Gavumenti ya Hong Kong okutuusa mu 1951.

Mu 1952, Griffin yakomawo mu Uganda nga Ssaabalamuzi era yaweereza mu kifo ekyo okutuusa okuwummula  olw'embeera ye ey'obulwadde mu Gwekkumi ne biri 1956. yafuulibwa omulwanyi mu 1955.

## Emirimu emirala gye yakola ng'awummudde
Griffin yakola nga Ssabalamuzi wa Northern Rhodesia (kati eyitibwa Zambia) mu1957. Okuva mu 1958 okutuuka mu 1962, yaweereza nga omwogezi  w'olukiiko olukulu olwa  egislative Council mu Uganda (olukiiko mugandawe  Alice lweyaliko nga omukyala eyasookako mu 1954), era okuva mu 1962 okutuuka mu 1963 nga mwogezi wa Paalamenti ya Uganda oluyitibwa Ugandan National Assembly.

Yafulibwa omuduumizi wa ekibiina kya Venerable Order of St John mu 1960.

Yalondebwa mu bifo eby'enjawulo mu Afirika okutuusa ku luwummula lwe mu 1965.

## Okufa kwe
Griffin yawummulira mu kifo kya Sliema, Malta nga yabeera mu kitundu kya Tigne Sea Front.

Yaffa nga 2 OgwokubiriFebruary 1992.

## Ebiwandiiko ebirala
Boase, Alice, When The Sun Never Set:  A Family's Life in the British Empire,   (A Biography of the Griffin family)

## Ebijuliziddwamu
James Wapakhabulo

**James Francis Wambogo Wapakhabulo** (yazaalibwa nga nga 23, Ogwokusatu 1945 n'afa nga 27 Ogwokusatu, 2004) Yali Munnayuganda era Munnabyabufuzi eyaweerezaako nga Minisita wa Uganda ow'ensonga z'ebweru okuva mu 2001 okutuuka mu 2004.

## Obuvo bwe
Wapakhabulo amateeka yatandika okugasomera muUniversity of East Africa  kati eyafuuka (University of Dar es Salaam). Okuva mu myaka gya 1960 okutuusa mu 1977, yakolako nga kiraaka era aomubazi w'amateeka mu kubangawo omukago gwa East African Community. Oluvannyuma mu mwaka gwe gumu, yagenda mu Papua New Guinea, mu kusooka nga munnamateeka omugundiivu mu kubaga amateeka ate oluvannyuma n'afuuka akulira abannamateeka. Yeeyongera okuweereza mu kifo ekyo okutuuka mu 1986.

## Olugendo lw'ebyobufuzi
Wapakhabulo yeegatta u kibiina ekiri mu buyinza ekya National Resistance Movement.  Mu kiseera ekyo yeesimbawo ku kifo ky'omubaka mu Paalamenti, wakati wa 1994 ne 1995 ye yali ssentebe wa Constituent Assembly. Mu 1996, yalondebwa okufuuka Sipiika wa Paalamenti, ekifo kye yalimu okutuusa mu 1998. Mu 1998, yalondebwa nga National Political Commissar in Uganda mu kiseera nga Uganda teriimu bibiina byabyabufuzi okutuusa mu 2001 we yafuukira omumyuka Owookubiri owa Ssaabaminisita wa Uganda era Minisita w'ensonga ez'ebweru. Yaweereza mu bifo bino byombi okutuusa mu ku kufa kwe.

Mu kiseera we yabeerera Minisita w'ensonga ez'ebweru, yayambako okukkakkanya akakuubagano wakati wa Uganda ne Rwanda  n'okuzza obujja enkolagana n'amawanga nga Democratic Republic of the Congo, Burundi, ne Sudan. 

Emirundi mingi nga tannafa, Wapakhabulo yawandiikira Pulezidenti (mukwano gwe okumala ebbanga) Yoweri Museveni, ng'awakanya eky'okuggyawo ekkomo ku bisanja. Yafiira mu maka ge e Bugolobi mu Kampala nga  27 Ogwokusatu, 2004. Yaziikibwa ku kyalo Mafudu, ekisangibwa mu Disitulikiti y'e Sironko ku Lwokutaano nga 2 Ogwokuna, 2004.

Wapakhabulo yayagalwanga abantu bangi ku njuyi zombi ez'ebyobufuzi. Oluvannyuma lw'amawulire g'okufa kwe okusaasaana, eyali akulira ababaka bo'loludda oluvuganya Gavumenti mu Paalamenti, Aggrey Awori yagamba nti  " omugenzi ye Sipiika asinga be yali alabye bukya abaawo". Bwe yafa, eyali Omumyuka wa Pulezidenti mu kiseera ekyo Gilbert Bukenya yateesa nti ekitundu kya Parliament Avenue ekiri mu Kampala kituumibwe Wapa Avenue olw'okujjukiranga Wapakhabulo.

Mu Gwoluberyeberye  nga 2005, Pulezidenti Museveni yalonda Sam Kutesa, eyali Minisita omubeezi owa bamusigansimbi  okusikira Wapakhabulo nga Minisita w'ensonga z'ebweru.

## Laba na Bino

* Olukalala lwa Basipiika ba Paalamenti ya Uganda
* Francis Butagira
* Edward Ssekandi
* Rebecca Kadaga

## Ebijuliziddwamu


## Ebijulizo ebirala

* Basipiika ba Paalamenti ya Uganda okuva mu 1962
Meddie Kaggwa

Al-Hajj **Meddie Ssozi Kaggwa** (15 Ogwokuna 1955 – 20 Ogwekkuminoogumu 2019) yali Munnayuganda, munnamateeka, munnabizinensi, munnabyabufuzi, nannyini bizinensi omugundiivu  nga yakulirako Ekibiina ekitakabanira eddembe ly'obuntu mu Uganda ekya Uganda Human Rights Commission, okuva mu Gwokutaano, 2009 okutuuka lwe yafa nga 20 Ogwekkuminoogumu 2019.

## Ebyafaayo bye n'okusoma kwe
Kaggwa yazaalibwa nga 15 Ogwokuna 1955 mu kati eyitibwa Disitulikiti y'e Mpigi esangibwa mu Buganda -Uganda. Yasomera mu masomero g'e Uganda ku madaala okuli erya Pulayimale ne Siniya. Ddiguli ye esooka eyaBachelor of Laws, yagisomera mu Makerere University, nga ye Yunivaasite ya Uganda esinga obunene n'obukadde. Yayongerako Dipulooma eya Diploma in Legal Practice, nga yagisomera mu ttendekero lya Law Development Centre, mu Kampala - ekibuga kya Uganda ekikulu. Oluvannyuma yatikkirwa ddiguli ye eyookubiri mu mateeka eya Master of Laws okuva mu National University of Ireland, esangibwa mu kibuga Dublin.

## Emirimu
Kaggwa yamala emyaka egiwera 30 ng'ali mu bifo eby'obukulembeze mu byobufuzi, mu Gavumenti, n'okuddukanya bizinensi mu Uganda. Yali mmemba ku lukiiko olwabaga Ssemateeka wa Uganda eya 1995. Kaggwa era yaliko akulira ekitongole ky'amateeka ku ttendekeroly'amateeka ekkulu mu ggwanga erya Law Development Centre. Yaweerezaako nga Minisita  ataganya ensonga z'ebyobufuzi mu ofiisi ya Puleezidenti.

Mulukiiko olubazi lwa Ssemateeka yali akiikirira konsityuwense ya Kawempe South era oluvannyuma mu 1996 - 2001 ye yakiikirira ab'ekitundu kye kimu. Kaggwa era yakolako nga kalaani era owebyamateeka mu bbanka ya Arab Libyan Bank for Foreign Trade & Development, okuva mu 1984 okutuusa mu 1991 era n'abeerako omuwandiisi wa bboodi y'ekitongole ku Uganda ekiwoozi ky'emisolo ekyaUganda Revenue Authority okumala emyaka 5, okuva mu 1991 okutuusa mu 1996. Yali mmemba w'olukiikoolukulu olukulwmbera Makerere University  okuva mu 1999 okutuusa mu 2002 era n'abeerako omumyuka wa ssentebe w'olukiiko olukulembera Kyambogo University era nga mmemba wa Senate mu Yunivasite y'emu mu 2004.

## Famire ye
Yali musajja mufumbo ng'alina abaana bataano.

## Okufa kwe
Ku makya ga nga 20 , Ogwekkuminoogumu, 2019 yafiira mu mmotoka ye bwe yali yeevuga okugenda okwetaba ku mukolo ogumu. Meddie Kaggwa eyalina emyaka 64 mu kiseera ekyo yazirirkira mu mmotoka ye n'akoona emmotoka eyamuli emukulembedde era awo we yassiza omukka gwe ogw'enkomerero. Abaali ku luguudo olwo baakoona endabirwamu y'emmotoka ye ne bagiggula ne bamuddusa mu ddwaliro lya Case Medical Centre kyokka okufuba kwabwe kwabafiira bwereere kubanga baagenda okumutuusa mu ddwaliro ng'amaze okufa. Yaziikibwa nga 21 Ogwekkuminoogumu 2019, ku kyalo *Lufuka*  mu Munisipaali y'e Mpigi, era mu Disitulikiti y'e Mpigi.  

## Laba na bino

* Minisitule y'amateeka n'ensonga za Ssemateeka(Uganda)

## Ebijuliziddwamu
 

## Ebijulizo ebirala

* Website ya Uganda Human Rights Commission
Frank Tumwebaze

**Frank Kagyigyi Tumwebaze** munnayuganda, musomesa ate nga munnabyabufuzi. Ye Minisita w'eby'okulima, okulunda n'okuvuba okuva nga 8 ogwomukaaga 2021.

Yaliko minisita wa Gender, Labour and Social Development, mu Kakiiko ka Uganda. Yalondebwa ku kifo kino nga 14 ogwekkumi n'ebiri 2019.

Ekyo nga tekinnabaawo, yali minisita w'eby'empuliziganya okuva nga 6 ogwomukaaga 2016 okutuusa nga 13 ogwekkumi n'ebiri 2019.Yaliko Minisita w'omukulembeze ne Minisita wa Kampala Capital City Authority wakati wa 2012 ne 2016. Mu kiseera kino ye Mubaka wa paalamenti omulonde owa Kibaale County mu Kamwenge Disitulikiti nga ali mu kibiina kya National Resistance Movement.

## Okusoma kwe
Tumwebaze yazaalibwa Matayo Kagyigyi ne Beatrice Kagyigyi mu Kamwenge Disitulikiti nga 1 ogwekkumi n'ebiri 1975. Mwana wa kutaano mu famire y'abaana omusanvu.

Yasomera Jinja college gye yamalira ekyomukaaga. Yafuna Ddiguli mu musomesa bwa ssaayansi mu 1999 okuva mu Mbarara University of Science and Technology. Yafuna ne Masters mu International and Diplomatic Studies, ne Masters mu Public Health gye yafuna mu 2005 ne mu 2019 e Makerere University, yunivasite esinga obukulu mu Uganda. Mu gwoluberyeberye 2019, yafuna Masters mu Public Health e Makerere University.

## Emirimu
Okuva mu 2000 okutuuka mu 2001, yakola nga Ofiisa w'ebyamaguzi mu Kitongole kya ky'eby'emisolo mu Uganda ekya Uganda Revenue Authority. Mu 2001, yalondebwa nga omumyuka wa RDC era yatwalibwa mu Iganga Disitulikiti mu kifo ekyo okutuuka mu 2003. Bwe yava eyo yatwalibwa mu Maka g'obukulembeze, gye yakola nga Omuyambi ow'enjawulo ow'omukulembeze mu kunoonyereza n'empuliziganya okuva mu 2003 okutuuka mu 2005. Mu 2006, yayingira eby'obufuzi nga yeesimbawo ku kifo ky'obubaka bwa paalamenti we Kibale County mu Kamwenge Disitulikiti. Yalondebwa ku tikiti ya NRM. Mu 2011, yaddamu n'alondebwa. Mu kukyusa abakulembeze nga 12 ogwomunaana 2015, yalondebwa nga Minisita w'obwa pulezidenti. Yadda mu kifo kya Kabakumba Masiko, eyava mu gavumenti nga 14 ogwekkumi n'ebiri 2011 nga kigambibwa nti yali akozesa bubi woofiisi, obubbi, okufiiriza gavumenti ensimbi n'okweddiza ensimbi za gavumenti mu bukyamu. Mu gwomukaaga 2016, yafuulibwa minisita wa ICT. Mu kukyusa obukulembeze nga 14 ogwekkumi n'ebiri 2019, Tumwebaze yafuulibwa minisita wa Gender, Labour and Social Development nga yadda mu kifo kya Janat Mukwaya, eyaggyibwako. Nga 28 ogwokutaano 2021 yafuulibwa mmemba w'akakiiko akalonzi aka paalamenti ak'ekkumi n'ogumu era akakiiko kano akakulemberwa Sipiika wa paalamenti ke kakkiriza n'okwanjula ba mmemba abalondebwa Pulezidenti.   

## Ebimukwatako
Tumwebaze mufumbo era taata wa baana bataano. Akkiririza mu ddiini ya Anglican. 

## Emirimu gya paalamenti
Wammanga bwe buvunaanyizibwa obulala bw'alina mu paalamenti.

* Ssentebe w'akakiiko ka Finance, Planning and Economic Development
* Mmemba mu lukiiko lwa Rules, Discipline and Privileges

## Laba na bino

* Disitulikiti za Uganda 

## Ebijuliziddwa
 

## Link endala

* Website of the Parliament of Uganda
* Kamwenge District Internet Portal
Thomas Tayebwa

**Thomas Bangirana Tayebwa**  (eyazaalibwa nga 10 Ogwekkuminoogumu 1980) Munnayuganda, munnamateeka era munnabyabufuzi. Tayebwa Yalondebwa Yoweri Kaguta Museveni nga nnampala wa gavumenti.  Kyokka oluvannyuma lw'okufa kw'eyali Sipiika wa Palamenti ya Uganda Jacob Oulanya, ekibiina kya NRM kyamuwandako eddusu n'avuganya ku ky'Omumyuka wa Sipiika era n'akiwangula. Okuva mu mwaka gwa 2016 aweereza ng’omubaka akiikirira Ruhinda North County (esangibwa mu ddisitulikiti ya Mitooma) mu lukiiko lw’eggwanga olukulu. Tayebwa mmemba mu kibiina ekiri mu buyinza mu Uganda, ekya NRM. Yaweerezaako nga mmemba ku kakiiko k’ebyenfuna by’eggwanga wamu ne ku Natural Resources Committee.

## Obuto bwe n'okusoma kwe
Tayebwa yazaalibwa Bangirana Daudi ne Betty Komuhangi ab'omu kyalo ekimanyiddwa nga Bitereko mu ddisitulikiti ya Mitooma.
Yasomera ku Kigarama Primary School, Kigarama Senior Secondary School ne Ruyonza School gye yafunira UACE mu mwaka gwa 2000. Mu 2005, yafuna ddiguli esooka mu Social Sciences ku Makerere University, ate era n'afuna ddiguli mu mateeka (Bachelor of Law degree) mu mwaka gwa 2012 ku yunivaasite y'emu.

## Ebifo ebirala
Tayebwa aweereza nga ssenkulu wa Cholmat Investments.

## Ebyobufuzi

Mu Gwekkumi, 2015, Tayebwa yeesogga ebyobufuzi ku kkaadi ya NRM, n'awangula akamyufu k'ekibiina n'obululu 15092 wamu n'akalulu ka Uganda aka bonna  aka 2016 olwo n'afuuka omubaka akiikirira Ruhinda North County, Mitooma ddisitulikiti mu lukiiko lw'ebbona lya Africa olukulu olw'ekkumi.   Yaweerezaako nga mmemba ku kakiiko k’ebyenfuna by’eggwanga wamu ne ku Natural Resources Committee (2016-2021).

## Obulamu bwe obw'omunda
Nga 14 Ogwokubiri 2009 Tayebwa yawasa Anita Rukundo ku St Augustine Chapel e Makerere (Kampala, UG).  Balina omwana omu.

## Ebijulizo
 

## Obulandira obulala

* Thomas Tayebwa official website
* Website of the Parliament of Uganda
* https://web.archive.org/web/20210430210631/https://www.parliament.go.ug/mp_database/profile.php?mid=199
* https://web.archive.org/web/20210514015543/https://www.parliament.go.ug/mp_database/rpt_mps.php
* http://visiblepolls.org/parliamentary-results
* https://web.archive.org/web/20160324123611/http://www.elections.co.ug/new-vision/election/1417394/uganda-elections-2016-provisional-parliamentary-results
* https://web.archive.org/web/20170606032019/http://ugblizz.com/winners-and-losers-of-uganda-member-of-parliament-mps-elections/
Monica Musenero

**Monica Musenero Masanza** munnayuganda era nga kiteeberezebwa okuba nga yazaalibwa mu 1965, musawo wa bisolo, musawo wa buwuka era nga mu kutangira obulwaddeakwata kisooka. Ono akola nga eyebuuzibwako mu kutangira endwadde mu gavumenti ya uganda era akola nga omuwabuzi wa pulezidenti wa uganda ku kubalukawo kw'endwadde mu ggwanga. Emabegako ye yali akulira okunoonyereza ku ndwadde ezireetebwa obuwuka era nga ye amyuka Komisona w'okunoonyereza mu Minisitule y'eby'obulamu mu Uganda.   Akoze mu bifo ebiwerako emabegako mu kulwanyisa ekilwadde kya Ebola mu Uganda, Democratic Republic of Congo ne mu nsi y'obugwanjuba bwa Afirika eya Sierra Leone.

## Obuto bwe n'obuyigirize bwe.
Musenero yazaalibwa mu disitulikiti katieyitibwa Butebo Disitulikiti (eyali ekitundu kya Pallisa Disitulikiti), mu Buvanjuba bwa Uganda. Nga amaze okusoma pulayimale, O level ye yagisomera ku Bubulo Girls Secondary School. Yasomera Alevel ku Nabumali High School era n'atikkirwa ne Dipuloma y'okusoma kw'awagggulu mu 1987.

Bwe yava awo n'aweebwa ekifo okusomera e Makerere University, Yunivasite ya Uganda esinga obunene n'obukulu, eno yatikkirwa ne Ddiguli mu busawo bw'ebisolo. Oluvannyuma, yavuna Ddiguli ey'okubiri mu bulamu bw'abantu e Makerere University. Yakola ne ddiguli ya Masters mu kulwanisa obuwuka obuleeta endwadde okuva mu Cornell University mu 1997.

## Emirimu gye
Mu 2008, Musenero yafuna omulimu mu  African Field Epidemiology Network (AFENET) ekiri mu Kampala Uganda, nga eno yali yebuuzibwako ku ndwadde ezibalukawo ate nga ye Senior Program Officer. Mu 2011, yakuzibwa ku bwa Regional Epidemiology Director, yakola mu kifo ekyo okutuusa mu 2013. Mu 2014 yakola nga eyeebuuzibwako mu Kitongole ky'ebyobulamu mu nsi yonna mu biseera by'akawuka ka Ebola mu Sierra Leone. Awo we yava n'apangisibwa nga Principal Epidemiologist ate nga Amyuka Komisona wa Epidemiology and Surveillance mu kitongole ky'eby'obulamu mu Uganda mu 2015.

## Ebirala
Mu 2014, mu kiseera ky'okubalukawo kwa Ebola mu Guinea, Liberia ne Sierra Leone, nga Musenero amaze emirimu gye mu Kitongole ky'eby'obulamu mu Uganda, yaddamu n'ayitibwa okukola nga omuwabuzi mu West Africa, olw'obumanyirivu bwe yalina mu kukwasaganya ekirwadde kya Ebola.

Mu 2020 nga atandika, nga Uganda tennaba kufuna mulwadde wa COVID-19 asooka, Dr. Musenero yalondebwa nga omuwabuzi wa pulezidenti wa Uganda ku bikwata ku kirwadde ekyo. Yakulemberamu ekibiina ky'abakugu abaategeka engeri ne bawabula pulezidenti ku kiki ekirina okukolebwa.

## Amaka
Monica Musenero yafumbirwa Micheal Masanza era bombi balina ezzadde lya baana basatu.

## Laba bino

* Eby'obulamu mu Uganda 

## Ebijuliziddwa
 

## Link endala

* Interview with Dr. Monica Musenero, Senior Program Officer for the African Field Epidemiology Network, an NGO
Diana Atwine

**Diana Kanzira Atwine** (yazaalibwa mu 1973), era **Diana Atwiine**, musawo Munnayuganda  era omukozi wa Gavumenti. Y'ali mu offiisi ya Omuwandiisi ow'enkalakkalira mu Minisitule y'ebyobulamu eya Uganda.Omukulembeze w'eGgwanga Yoweri Museveni yamulonda mu kifo ekyo nga 4 Ogwekkuminogumu 2016. Yadda mu bigere bya Dr. Asumani Lukwago, eyakyusibwa okubeera omuwandiisi ow'enkalakkalira ow'ebyenjigiriza eya Education Services Commission.

## Obuvo n'obuyigirize bwe
Atwine yazaalibwa mu 1973, mu Galiraya, akaalo akatono mu bukiikakkono bw'olubalama lw'enyanja Kyoga, mu Disitulikiti y'e Kayunga, mu masekkati ga Uganda. Muwala wa Ernest Rujundira ne Joy Kensheka Rujundira, era nga mwana waakusatu.

Yasomera ku Bweranyangi Girls' Senior Secondary School mu mutendera gwa Siniya ogusookerwako ogwa (O-Level) ne Mount Saint Mary's College  Namagunga ku mutendera gwa Siniya eya waggulu ogwa (A-Level), n'atikkirwa Dipuloma eya High School Diploma . Yaweebwa ekifo ku Yunivasite y'e Mbarara ey'ebyeddagala eya Mbarara University School of Medicine, gye yatikirwa Diguli eyookubiri mu by'eddagala n'okulongoosa eyitibwa Bachelor of Medicine and Bachelor of Surgery  Okugoberera ekyo, essira yalissa ku ddagala ly'omunda era n'atikkirwa Diguli eya Master of Medicine ku Yunivasite y'emu.

## Ebyemirimu
Dr Atwine yakolerako  ku ddwaliro lya St. Francis Hospital Nsambya, okumala akaseera katono, nga tanneegatta ku biina ekikola ku by'okunoonyereza ekya Uganda Joint Clinical Research Centre (JCRC). Okuva awo yagenda mu maka g'Obwapulezidenti mu Uganda, gye yaweebwa ekitiibwa *eky'omuwandiisi ow'ekyama ku nsonga z'ebyobujjanjabi bwa Pulezidenti*. Ng'ali mu kifo ekyo, yaweereza ng'omu ku bajjanjabi ba Pulezidenti Museveni. Mu 2009, yaweebwa obuvunaanyizibwa okukulira *ekibinja ekirondoola eddagala n'obujjanjabi mu malwaliro ga Gavumenti, *okusingira ddala nga baweereddwa obuvunaanyizibwa okunoonyereza ku buli bw'enguzi mu Minisitule y'ebyobulamu mu Uganda.

Okutuuka mu Gwomukaaga 2010, ekibinja kye yaweebwa okukulembera kyali kizudde:

(a) Akabinja k'abamenyi b'amateeka Bannayuganda ne Bannakenya abaali batunda eddagala ku nsalo z'amawanga gombi.

(b) Kyatwala emisago 78 mu Kkooti.

(c) Yanunula eddagala eryali libbiddwa eribalirirwamu obukadde 200 obwa Uganda (ze Doola za America 60,000).

(d). Yakwata abafere 12, abaali beefula abasawo abatendeke ate nga tebaali. Oluvanyuma mu Gwomunaana 2010, yazuula nti abakozi abakunukkiriza 300 baali basasulwa Gavumenti so nga tebaaliyo mu ddwaliro ekkulu erya Mulago. Mu kulonda abawandiisi aba'enkalakkalira abaggya mu Kabinenti, yalondebwa mu kifo ky'alimu kati eky'Omuwandiisi ow'ekalakkalira owa Minisitule y'ebyobulamu nga 4, Ogwekkuminoogumu 2016.

## Ebyomubuntu
Diana Atwine mufumbo era maama w'abaana basatu.

## Laba na bino

* Ebyobulamu mu Uganda
* Olukalala lw'amalwaliro mu Uganda

## Ebijulizo
Aggrey Bagiire

**Aggrey Henry Bagiire**  Munnayuganda era munnabyabufuzi.  Ye Minisita omubeezi ow'ebyentambula mu Kabinenti ya Uganda. Yalondebwa mu kifo ekyo nga 6 Ogwomukaaga 2016. Mu Palamenti ya Uganda ey'ekkumi, yaweerezaako ng'omubaka mu Palamenti owa Bunya County ey'omubugwanjuba, mu Disitulikiti y'e Mayuge (okuva 2016–2021).

## Laba ne

* Kabineeti ya Uganda
* Palamenti ya Uganda

## Ebijuliziddwa
Abed Bwanika

**Abed Bwanika** yazaalibwa nga 1 Ogwomunaana 1967, Munnayuganda, munnabyabufuzi era ppaasita. Ye Pulezidenti wa People's Development Party, ekibiina ekiri ku ludda oluvuganya gavumenti mu Uganda. Mu kiseera kino ye Mubaka wa Palamenti akiikirira ekitundi kya Kimanya-Kabonera ku kkaadi ya NUP, ekibiina ekikulemberwa Robert Kyagulanyi Ssentamu.

## Obuvo bwe n'okusoma kwe
Bwanika yazaalibwa nga 1 Ogwomunaana 1967 mu biseera bino Disitulikiti y'e Lwengo. Yasomera ku Kimwanyu Primary School, okumpi n'amaka ga bazadde be. Oluvannyuma yeegatta ku Masaka Secondary School gye yamalira siniya eyookuna, ne ku Kigezi High School gye yakolera siniya eyoomukaaga. Yaweebwa ekifo ku Yunivasite y'e Makerere, gye yafunira Diguli esooka mu Busawo bw'Ebisolo. Oluvannyuma, yafuna diguli eyookubiri eya ssaayansi mu kisaawe kye kimu, era okuva e Makerere.

## Emirimu gye
Oluvannyuma lwa diguli ye eyasooka, yasigala e Makerere ng'omuyambi w'abasomesa ng'akola okunoonyereza era nga bwakola diguli ye eyookubiri. Mu 2001, yava mu busomesa n'okwebuuzibwako ku bulunzi bw'ebisolo. Yatandikawo ekkanisa, Christian Witness Church.

Mu kulonda kw'obwapulezidenti okwa 1996, yawagira Yoweri Museveni wabula n'adda ku ludda lwa Kizza Besigye mu 2001. Yavuganya mu kalulu k'obwapulezidenti mu Gwokubiri 2006 ku bwannamunigina, n'amalira mu kifo kyakuna n'obutundutundu 0.95 ku kikumi bwe bululu 65,874.

Yaddamu okuvuganya mu kalulu k'obwapulezidenti ak'Ogwokubiri 2011 ku kkaadi ya People's Development Party, ekibiina kye yatandikawo era nga ye Pulezidenti waakyo. Omulundi ogwokubiri yafuna obululu obwakka wansi emirundi 14,000 bwe bululu 51,708, nga bye bitundu 0.65 ku kikumi ku bululu bwonna obwakubibwa.

Mu Gwomunaana 2020, yava mu kibiina ki People's Development Party okwegatta ku National Unity Platform. Mu kalulu ka bonna aka 2021 yalondebwa ng'omubaka wa Palamenti akiikirira konsitituwensi ya Kimanya-Kabonera mu kibuga ky'e Masaka.
## Obulamu bwe ng'omuntu
Bwanika yawasa Gladys Namusuwe, omukugu mu by'ennyanja era omusomesa ku Dipatimenti ya Zoology ku Makerere University. Babadde bafumbo okuva mu 1995 era balina abaana abalenzi bana, Wise, Decent, Chosen, ne Delight.

## Ebijuliziddwa
Moses Magogo Hassim

**Moses Magogo Hassim** yazaalibwa mu Gwekumineebiri nga 8, 1976 nga Munayuganda adukanya ebyemizannyo ate munabyabufuzi. ye pulezidenti w'ekibiina ekidukanya omuzannyo gwomupiira mu Uganda (FUFA), era eyaliko ku kakiiko ky'ekibiina ekidukanya omupiira ku semazinga wa Afrika (CAF). Mu kulonda kwa bonna okwa 2021 yalondebwa ng'omubaka wa Paalamenti, okukiikirira Budiope Eyobuvanjuba mu Disitulikiti ya Buyende, ku lw'ekibiina kya National Resistance Movement ekyobufuzi.

## Obulamu bwe
Moses Magogo yazaalibwa mu Disitulikiti ye Buyende, mu Buvanjuba bwa Uganda ng'esangi zino abeera mu Kampala mu Uganda.

Moses Hassim Magogo yafuna ekifo ky'okubeera pulezidenti w'ekibiina ekidukanya omuzannyo gw'omupiira mu Uganda nga 31 Ogwomunaana mu 2013 oluvannyuma lw'okudira Dr. Lawrence Mulindwa  eyali akidukanya mu kusooka. Baddamu nebamulonda mu 2017 ku bisanja ebirala bya myaka enna.

Moses Magogo yasomera ku Kagulu Primary School mu Disitulikiti ye Kamuli, Jinja College e Jinja ne Namilyango College mu Disitulikiti y'e Mukono oluvannyuma neyeegata ku Yunivasite ye Makerere okusoma Diguli mu bwa yinginiya w'eby'amasanyalaze.

## Ebijuliziddwaamu

## Ewalala w'oyinza okubigya

* FUFA President - FUFA: Federation of Uganda Football Associations
Charles Bakkabulindi

**Charles Bakkabulindi** yazaalibwa nga 25 Ogwekkumi n'ogumu 1959,  Munnayuganda munnabyabufuzi. Gyebuvuddeko abadde minisita omubeezi ow'ebyemizannyo mu baminisita ba Uganda, Hamsom Obua gwe yaddira mu bigere. Yalondebwa mu kifo ekyo mu 2005. Mu nkyukakyuka ezaakolebwa mu baminisita nga 1 Ogwomukagga 2006, 16 Ogwokubiri 2009, ne nga 27 Ogwokutaano 2011, n'eza nga 1 Ogwokusatu 2015 yasigaza ekifo ky'obwaminisita kino. Mubaka wa Paalamenti akiikirira abakozi.

## Early life and education
His oldest post-secondary academic qualification is the Diploma in Electrical Engineering, which he obtained in 1985, from the **Uganda Polytechnic Kyambogo**, one of the constituent institutions of Kyambogo University. He went on to obtain the degree of Bachelor of Arts in Adult and Community Education, obtained in 2006, from Makerere University, Uganda's oldest and largest public university. In 2007, he was awarded the Postgraduate Diploma in Public Administration, from Uganda Management Institute (UMI). His degree of Master of Arts in Management Studies was awarded in 2006, also by UMI.

## Career

Between 1994 and 1996, he served as a Delegate to the Constituent Assembly that drafted and passed the 1995 Ugandan Constitution. In 1996, he was elected to serve in Uganda's Parliament as the Workers Representative, a position he has served in since. Also in 1996, he was elected the National Chairman of the Uganda Beverage, Tobacco and Allied Worker's Union, a position he still holds today. In 2005, he was appointed State Minister for Sports. He is the incumbent for that cabinet position, as at March 2015.

## Personal affairs
Charles Bakkabulindi is married. He is reported to enjoy listening to music, reading, following politics and watching sports.

## See also
* Cabinet of Uganda
* Parliament of Uganda
* Government of Uganda

## References
Jeje Odongo

General **Haji Abubaker Jeje Odongo** Munnayuganda, munnamagye omukuukutivu era munnabyabufuzi. Mu Gwomukaaga 2021, yalondebwa ku Bwaminisita ow'ensonga z'ebweru.

Yaweerezaako nga Minisita ow'ensonga ez'omunda mu Kabinenti ya Uganda okuva mu 2016. Era yaweerezaako nga Minisita omubeezi owe byobutebenkevu/byobukuumi okuva mu Gwokubiri 2009 okutuusa mu Gwomukaaga 2016.

Yalondebwa ku Bwaminisita w'ensonga z'omunda nga 6 Ogwomukaaga 2016.

## Ebyafaayo bye
Jeje Odongo yazaalibwa mu Disitulikiti y'e Amuria mu ttundutundu ly'e Teso, mu Buvanjuba bwa Uganda. Siniya ye yajisomera ku ssomero lya Ngora High School. Yayingira amagye ga Uganda mu 1979. Y'omu ku balwanyi 27 abaatandika olutalo lw'ekiyeekera nga bali wamu ne Yoweri Museveni, abaalumba balakisi y'amagye eya Kabamba Military Barracks mu Gwokubiri 1981 okutandika olutalo lw'omunsiko olwa Ugandan Bush War, olutalo olwa wangaala okuva mu Gwokubiri 1981 okutuuka mu Gwokuna 1986. Jeje Odongo yakwatibwa oluvanyuma lw'olulumba olwasooka lwa NRA era yasibibwa mu kkomera ekkulu erya Luzira Maximum Security Prison.

Mu 1994, Jeje Odongo yali omu ku baserikale ekkumi abaakiikirira eggye lya Uganda mu Constituent Assembly ababaga ssemateeka wa Uganda mu 1995. Mu 1996, yalondebwa okudda mu bigere bya Colonel Sserwanga Lwanga nga omuwi wa magezi u ssomo ly'amateeka mu ggye lya Uganda erya Uganda People's Defense Force (UPDF). Era ne mu 1996, yesimbawo ku bw'omubaka owa Disitulikiti y'e Amuria mu Paalamenti ya Uganda. Yawangula era nalondebwa ku bwa Minisita ow'ebyokwerinda amangu ddala nga yaakayingira Paalamenti.

Mu 1998, yalekulira ekifo kye mu Paalamenti n'ekifo mu Kabinenti n'alondebwa ng'omuduumizi w'amagye, ng'asikira Major General Mugisha Muntu. Yaweereza nga omuduumizi w'amagye okutuuka mu 2001, lwe yasikizibwa Major General James Kazini. Mu 2001, yalondebwa nga Minisita owa guno na guli, ekifo kye yalimu okutuuka mu 2004. Mu 2004, ng'atuuse ku ddala lya Lieutenant General, Jeje Odongo yalondebwa nga Minisita omubeezi ow'ebyobutonde.

Wakati wa 2001 ne 2006, yali omu ku basirikale ekkumi abakulu mu ggye lya UPDF abakiikirira amaggye ga Uganda mu Paalamenti y'a Uganda ey'omunaana. Mu Gwokutaano 2008, Jeje Odongo yatikirwa Diguli mu Master of Arts mu nteesaganya nenkolagana ez'ebweru mu Yunivasite ya Nkumba. Mu Gwokubiri nga 6, 2009, yakuzibwa ku bwa General era nalondebwa ku bwa Minisita omubeezi ow'ebyokwerinda. Oluvanyuma lw'emyaka musanvu mu kifo ekyo, wabula yalondebwa nga Minisita ow'ensonga z'omunda ku lukalala lwa Kabinenti olwalangirirwa mu Gwomukaaga nga 6. 2016.

## Laba na bino

* Salim Saleh
* Elly Tumwine
* Mugisha Muntu
* James Kazini
* Aronda Nyakairima
* Kabinenti yya Uganda
* Paalamenti ya Uganda
* Disitulikiti ya Amuria

## Ebijuliziddwamu
 

## Ebijulizo ebirala okuva ebweru

* Jeje Odongo Implicated in Illegal Detention of Traders
Michael Lulume Bayigga

**Michael Lulume Bayigga Munnayuganda**  physician era munnabyabufuzi. Yaweerezaako nga ssaabawandiisi wa Democratic Party okuva mu 2007 okutuuka mu 2010. He mubaka wa Paalamenti akiikiiria kosituwensi ya Buikwe ey'obukiikaddyo, Mu disitulikiti y'e Buikwe .

## Obuvo n'okusoma
Yazaalibwa nga 1 Ogwokutaano 1970. Lulume Bayiga yasomera ku *St. Paul's Boys Primary School* e Nkokonjeru, Yasomera ku *Kyambogo College School* e Kyambogo, Kampala gye yasomera O-Level ne A-Level. Mu 1991 yayingira Makerere University School of Medicine, n'atikkirwa diguli mu Medicine and Bachelor of Surgery (MBChB) mu 1996. Mu 2004, yatikkirwa okuva mu *Southern African Regional Institute for Policy Studies*, ku University of Zimbabwe, Ne diguli eyookubiri mu Policy Studies.

## Obumanyirivu
Mu 1997, yatandika okukola ku "Nsambya General Clinic", ng'omusawo atali ku gavumenti nga y'amyuka ssenkulu w'eddwaliro. ekifo ky'akayalimu okutuuka na kati. Mu mwaka gwe gumu ogwo, yalondebwa nga ssenkulu wa *Uganda Medical Volunteers' Association*, ekitongole eky'obwannakyewa, ekifo ky'akyalimu okutuusa ne leero. Yasooka okuyingira ebyobufuzi 2006 wabula teyasobola kuwangula Anthony Mukasa ow'ekibiina kya National Resistance Movement (NRM) ku kifo ky'obubaka wa Buikwe ey'obukiikaddyo. Wabula Bayiga yeekubira enduulu mu kkooti ya Uganda ensukkulumu era n'esazaamu obuwanguzi bwa Mukasa olw'okugulirira abalonzi. Mu kuddamu okuonda mu Gwokutaano gwa 2008, Bayigga yawangula gwe yali avuganya era n'alayira ng'omubaka wa Paalamenti owa konsituwensi ku Lwokusatu Ogwokutaano 7, 2007. Yaddamu okulondebwa mu 2011.

## Ebimukwatako ebirala
Dr. Lulume Bayiga mufumbo. Agambibwa okuba ng'ayagala okukubaganya ebirowoozo, ttena n'obusawo. Atuula ku kakiiko ka Paalamenti ak'ensonga z'ebweru w'eggwanga ne ku kakiiko k'embalirira.

## Laba ne

* Olukalala lw'ebibiina by'ebyobufuzi mu Uganda.
* Olukalala lw'amalwaliro mu Uganda
* Paalamenti ya Uganda

## Ebijuliziddwa
Peter Elwelu

**Peter Elwelu** Lieutenant General mu ggye lya Uganda erimanyiddwa nga Uganda People's Defence Force (UPDF). Ekiseera kino y'amyuka ssaabaduumizi wa UPDF. Yalondebwa ku kifo kino nga 24 Ogwomukaaga 2021. Okuva nga 9 Gatonnya 2017, Yaweereza ng'omuduumizi w'eggye ly'oku ttaka, ekifo ek'okuna okuva waggulu mu nsengeka y'amagye ga UPDF. Okuva kw'olwo, okuva mu Gwomukaaga 2013 okutuuka mu Gatonnya 2017, ye yali omuduumizi w'ekibinja ekyokuna ekya UPDF, ekisangibwa e Mbarara, ekibuga kya Uganda ekisinga obunene mu kitundu ky'obugwanjuba bwa Uganda. Elwelu asinga kumanyika olw'ekittabantu e Kasese ng'abalwanirira eddembe ly'obuntu bagamba abantu 153 baakifiiramu, omwali n'abaana, "Baali bagwana okufu" bwe yagamba Observer mu Gwokutaano gwa 2021.

## Mirimu gye egy'amagye
Agambibwa okuyingira amagye mu 1987. Yasooka kutendekebwa ku Tanzania Military Academy mu Monduli. Oluvannyuma lw'ekyo, yasindikibwa e Kabamba. Mu1995, yatwalibwa mu Gaddafi military barracks e Jinja, nga Cadet Officer.

Yali muduumizi wa UPDF we yazindira Zaire okuggyako Mobutu Sese Seko, ng'ayambibwako amagye ga Rwandan . Yakomawo mu Uganda mu 1999 n'atwalibwa mu kitundu kyobukiikakkono okulwanyisa Joseph Kony n'eggye lye erya Lord's Resistance Army. Mu kulwana okwo, yasimattuka okukubibwa essasi mu mugongo.

Uganda bwe yasindika amagye gaayo agaasooka e Somalia mu 2007 wansi w'omukago gwa African Union Mission to Somalia, Elwelu yaduumira eggye eryasooka. Yasiimibwa omuduumizi w'eggye, General Katumba Wamala, olw'omulimu gwe.

Mu Gwomukaaga 2013, yalondebwa okuduumira ekibinja ekyokubiri ekya UPDF ekisangibwa Mbarara. Nga tannakola ekyo, yaweerezaako ng'omuduumizi w'ekibinja ekyokusatu ekya 3, ekisangibwa e Moroto.

Mu Museenene 2016, mu kitiibwa kye ekyomuduumizi w'ekibinja ekyokubiri, Elwelu yaduumira amagye ga UPDF agaalumba olubiri lwa Charles Mumbere Kasese, omukulembeze ow'ensikirano owa Rwenzururu. Waakiri abantu 153 okuli n'abaana baafiira mu bulumbaganyi.

Mmmeja Ggeno Elwelu, mu kifo kye ng'omuduumizi wa UPDF ow'oku ttaka, yakyalirako amagye ga Uganda e Somalia omulundi gwe ogwasooka wansi w'omukago gwa AMISOM ku Lwokusatu 22 Ogwokusatu 2017. Okusinziira ku mwogezi w'ekibinja kya Uganda mu Somalia, okukyala kwa geno kwali kwa kukebera ku ntambula y'emirimu, okuzzaamu abalwanyi endasi, n'okubuulira abagyasi ku mbeera eri mu Uganda.

Mu Gwokubiri 2019, abasajja n'abakazi abasukka 2,000 baafuna okukuzibwa mu UPDFPeter Elwelu yali omu ku baakuzibwa okuva ku ddaala lya Major General okutuuka to that of Lieutenant General.

## Laba ne

* Olukalala lw'amasomero g'amagye mu Uganda

## Ebijuliziddwa
Vincent Ssempijja

**Vincent Bamulangaki Ssempijja**, munnabyabufuzi mu Uganda, ensi eyookusatu mu bunene mu mawanga agali mu mukago ogutaba amawanga ga East Africa. Ye minisita w'ebyobulimi, obulunzi n'obuvubi. Yalondebwa mu kifo kino nga 6 Owomukaaga 2016. Yasooka kubeera minisita w'ebyobulimi wakati wa nga 1 Ogwokusatu 2015 ne nga 6 Ogwomukaaga 2016. Ye mubaka akiikirira Kalungu ey'obuvanjuba mu lukiiko lw'eggwanga olukulu.

## Obuvo n'okusoma
Ssempijja yazaalibwa mu disitulikiti y'e Kalungu, mu Buganda, nga 28 Museenene 1956. Yamaliriza emisomo gya O-Level mu 1974, ne A-Level mu 1976. Alina diguli mu Public Administration, gye yafuna okuva ku Nkumba University mu 2007. Diguli ye eyookubiri mu Public Administration, yagifuna mu 2010, era okuva ku Nkumba University.

## Emirimu
Nga tannatuuka mu 2011, Ssempijja yaweerezaako nga ssentebe wa disitulikiti y'e Masaka. Wano nga tennafuuka Kalungu disitulikiti, Lwengo disitulikiti ne Bukomansimbi disitulikiti ezaasalibwa ku masaka disitulikiti. Mu 2011, yalondebwa mu Paalamenti eyoomwenda okukiikirira essaza ly'e Kalugu ey'obuvanjuba. Yeesimbawo ku bwannamunigina. Mu nkyukakyuka ezaakolebwa Pulezidenti Museveni nga 1 Ogwokusatu 2015, yamulonda nga  minisita omubeezi obwebyobulimi. Nga 6 Ogwomukaaga 2016, yamulonda nga minisita w'ebyobulimi, obulunzi n'obuvubi.

## Laba ne

* Cabinet of Uganda
* Parliament of Uganda

## Ebikuliziddwa
Ruth Nankabirwa

**Ruth Nankabirwa Ssentamu **munabyabufuzi omunayuganda awereza nga Minisita ow'eby'amasanyalaze wamu n'okulakulanya eby'obugagga by'omuttaka mu Kabineeti ya Uganda, okuva nga 8 Ogwomukaaga mu 2021. Wadde yagamba abawagizi bbe nti, okubeera Omukyala Omubaka wa Paalamenti akiikirira Disitulikiti ye Kiboga mu Gusooka mu 2021.

Nga ekyo tekinabeerawo, okuva nga 1 Ogwokusatu mu 2015, okutuuka nga 3 Ogwokutaano mu 2021, yawerezaako nga kalabalaba wa gavumenti avunaanyizibwa ku mpisa mu kakiiko akakola amateeka, nga mutendera mu kabineeti ya Uganda.  nga adira  Justine Lumumba Kasule mu bigere, nga ono yeeyali awereddwa ekifo ky'okubeera omuwandiisi omukulu ow'ekibiina ky'eby'obufuzi ekifuga ekya National Resistance Movement mu Uganda okuva nga 23 Ogwekumineebiri mu 2014. Okwongereza ku ekyo, okuva nga 27 Ogwokutaano okutuuka nga 1 Ogwokutaano mu 2015, Nankabirwa yawereza nga Minisita Omubeezi avunaanyizibwa ku by'okuvuba mu Kabineeti ya Uganda  ng'adira Fred Mukisa mu bigere eyali asuliddwa okuva mu kabineeti.  Okwongereza ku ekyo, yawereza nga Minisita Omubeezi ku by'enfuna by'abantu bamufuna mpola, okuva nga 16 Ogwokubiri mu 2009, okutuuka nga 27 Ogwokutaano mu 2011.

## Obulamu bwe n'okusoma kwe
Ruth Nankabirwa yazaalibwa nga 28 Ogwekunoogumu mu 1965. Asibuka mu Disitulikiti y'e Kiboga mu Masekkati ga Uganda. Yasomera ku *Bamusuuta Primary School* gyeyatuulira P7. Yasomera ku Nabisunsa Girls' Secondary School, gyeyamalira S4 ne S6. Alina Diguli mu mu buyigirize mu kusiiga ebifanannyi, ng'eno yagigya ku Yunivasite ye Makerere. Alina ne Diguli ey'okubiri mu buyigirize mu kusoma ku bikwatagana ku butabanguko nga nayo yagigya Makerere.

## Emirimu gye
Okuva mu 1994 okutuuka mu 1995, yawerezaako nga omukiise mu kakiiko akafunaanyizibwa ku by'asemateeka w'eggwanga. Mu 1996, Ruth Nankabirwa  yalondebwa okuwereza nga omubaka wa Paalamenti Omukyala eyali akiikirira Disitulikiti ye Kiboga. Yali mu kifo kino okuva mu 1996, okutuuka mu 2001, Yawerezaako nga Minisita Omubeezi ow'ekitundu kya Luweero Triangle mu Ofiisi ya Saabaminisita. Wakati wa 2001 ne 2009, yawereza nga Minisita Omubeezi Ow'ebyokwerinda, ekifo kyeyalimu okutuusa bweyatekebwa ku ky'okubeera Minisita Omubeezi avunaanyizibwa kunsonga z'abantu baufuna mpola. Mu kyuka kyuka ezaakolebwa mu Kabineeti nga 27 Ogwokutaano mu 201, yagenda mu Minisitule evunaanyizibwa ku By'obuvubi, nga ye Minisita Omubeezi, ekifo kyeyalimu okutuuka weyafulibwa kalabalaba wa gavumenti avunaanyizibwa ku by'empisa mu kakiiko akakola amateeka.

## Laba ne bino

* Kabineeti ya Uganda
* Paalamenti ya Uganda
* Disitulikiti ye Kiboga

## Ebijuliziddwaamu

## Ewalala w'oyinza okubigya

* Olukalala olujuvu olwa ba Minisita abali mu Kabineeti okuva mu Gwokutaano mu 2011
Mary Begumisa

**Mary Begumisa** (yazaalibwa 1976) munnabyabufuzi mu Uganda era omukyala omubaka wa paalamenti. Ofiisi gye yatuukako oluvannyuma lw’okulondebwa ng’omukyala akiikirira disitulikiti y’e Sembabule mu kulonda kwa Uganda okwa 2021 mu Gwoluberyeberye. 

Mmemba w’ekibiina ky’ebyobufuzi ekiri mu buyinza ekya National Resistance Movement .

## Okusoma
Mary yamaliriza emisomo gye egya pulayimale (PLE) mu Lwebitakuli primary school, n’amaliriza Uganda Certificate of Education (UCE) mu by’enjigiriza ebya wansi mu Bukulula secondary school e Masaka. essomero oluvannyuma gye yamalira eddaala lye erya siniya ey'okuntikko eryamanyibwa nga Uganda Advanced Certification of Education (UACE).Begumisa yatikkirwa mu yunivasite y'e Makerere n'afuna diguli ya bachelor's mu Social Sciences . 

## Omulimu
Omulimu gwa Mary gwatandika okutambula mu 2000, oluvannyuma lw’okulondebwa nga sub county chief mu disitulikiti y’e Rakai . Oluvannyuma lw'okutikkirwa mu yunivasite y'e Makerere mu 2003, yalekulira n'asalawo okwenyigira mu bizinensi y'okulambula n'okutambula ne bba Wilbur Begumisa era oluvannyuma ne batandikawo ekibiina kya Gorilla Trek Africa Adventure Safaris 

## Laba ne

* Omubaka wa Paalamenti.
* Palamenti ya Uganda .
* Disitulikiti y’e Sembabule
* Ekibiina ky’eggwanga eky’okuziyiza ekya National Resistance Movement
* Olukalala lw’abakiise mu Palamenti ya Uganda ey’ekkumi n’emu

## Ebijulizidwa

## Ebiyungo eby’ebweru

* Omukutu gwa Palamenti ya Uganda.
* Mary Begumisa ku mukutu gwa Twitter
* Mary Begumisa ku Facebook
Harriet Businge

**Harriet Businge,** yazaalibwa nga 12 Ogwekumi mu 1980 nga musomesa Omunayuganda omukug mu nabyabufuzi ng'ate munamateeka atuula ku kakiiko akakola amateeka.

## Obulamu bwe
Busingye y'akiikirira abantu ba Disitulikiti y'e Hoima nga Omubaka Omukyala owa Paalamenti ya Uganda. Yayingira Paalamenti oluvannyua olw'okuwangula akalulu ka 2019 akaali ak'okujuza ekifo ky'Omubaka w'e Hoima Omukyala, ng'eya eyali asinga okumuvuganya yali  Asinansi Nyakato eyali agidde mu kibiina kye by'obufuzi ekya Forum for Democratic Change (FDC). Y'omu ku bali mu kibiina ky'ebyobufuzi ekya National resistance movement, ekibiina ekiri mu buyinza bwa Uganda, nga kidukanyizibwa HE Yoweri Kaguta Museveni, pulezidenti w'eggwanga lya Uganda nga y'akola nga ssentebe wakyo  Nga twolekera okulonda kwa bonna okwa 2021, yawangulwa mu kamyuufu ka NRM akaali ak'okulonderako eyali agenda okukwatira ekibiina kino bendera nga Beatrice Wembabazi yeeyamusinga, era okukakana nga yeesimbyeyo nga talina kibiina mu kalulu ka bonna.

## Okusoma kwe
Busingeyatandika okusoma pulayimale ku Kikangara primary school gyeyatuulira ebigezo bye ebya P7 mu 1992, Oluvannyuma yeeyongerayo ku Kyebambe Girls secondary school e Fort Portal mu Disitulikiti y'e Kabarole, ng'eno gyeyatuulira ebigezo bye ebya S4 mu 1996. Oluvannyuma yeegata kutendekero ly'abasomesa erya National teachers college e Masindi ng'eno gye yatikirwa ne Dipulooma mu eya bulijo mu b'okusomesa mu 2001, nga oluvannyuma mu bulamu, yeegata ku Yunivasite y'e Nkumba, gyeyatikirwa ne Didguli mu Byobusomesa mu 2007.

## Obumannyirivu b'awalina mu mirimu
Harriet yatandika emirimu gye nga eyali akulira esomero lya  Good Samaritan nursery and primary school mu 1995, nga okuva mu 2005 okutuuka kati, y'akulira kampuni ya Multi constra engineering works limited, okuva mu 2007 okutuuka mu 2009,yakolako nga minisita w'eby'enjigiriza, abavubuka n'ebyemizannyo mu Bw'omukama bwa Bunyoro Kirata mu bitundu bya Uganda ebya Bugwanjuba, y'akulira enteekateeka y'eby'ensiimbi ey'eby'enjigiriza bya Kabalega, ekifo kyabaddemu okuva mu 2009. Yali ayamba ku by'obulamu, n'okukubiriza abantu mu Disitulikiti ye Hoima okuva mu 2011, okuva mu Gwokutaano, okutuuka mu Gwomwenda mu 2018. Yali akola mu gavumenti z'ebitundu ng'avunaanyizibwa ku by'enkulakulana (RDC), owa Disitulikiti ye Sembabule, nga abadde Omubaka wa Paalamenti okuva mu Gwomwenda 2019, okutuusa kati.

## Obutabanguko
Mu kalulu k'ekibiina kya National Resistance Movement ak'okulondawo agenda okukiikirira ekibiina kino mu Disitulikiti ye Hoima, Businge baali bamulumiriza okubeera nga yalumba eyali asinga okumuvuganya ku ky'Omubaka wa Paalamenti Beatrice Wembabazi. Abaali banoonyeza Businge akalulu baalumba Wembabazi ku kifo kya Runga landing site nga mu kakuubagano akaaliwo, yafuna ebinuubule  eby'amaanyi nadala ku mutwe n'agenda n'atwalibwa nga tamannyi nabigenda mu maaso kunsi.Kino kyawaliriza ssentebe w'akakiiko k'eby'okulonda mu kibiina kya National Resistance Movement (NRM)  Dr. Tanga Odoi okuyimiriza okulonda kuno mubunambiro.

## Ewalala w'oyinza okubigya

* Ku mikutu gya yintaneenti ya Paalamenti ya Uganda

## Ebijuliziddwaamu
Denis Obua (politician)

**Denis Hamson Obua** (yazaalibwa nga 6 Ogwokubiri 1980), Munnayuganda era Munnabyabufuzi, ye Minisita omubeezi ow'ebyemizannyo mu Kabineeti ya Uganda ng'abadde mu kifo kino okuva nga, 14 Ogwekkumineebiri, 2019. Era ye  ow'essaza lya Ajuri County, mu Disitulikiti y'e Alebtong, mu Paalamenti ey'e 11 (2021- 2025).

## Obuvo bwe n'eby'okusoma kwe
Yazaalibwa mu Disitulikiti y'e Alebtong nga 6 Gwokubiri 1980. Yasomera mu ssomero lya *Inomo Primary School*, nga tanneegatta ku Lango College, mu Munisipaali y'e Lira, gye yatuulira S4 ne S6 n'afunayo satifikeeti okuli eyaUganda Certificate of Education (S4) mu 1997 n'eya Uganda Advanced Certificate of Education (S6) mu 1999.

Alina Dipulooma mu mateeka eya era alina ne satifikeeti mu byamateeka eby'obukulembeze eya  Certificate in Administrative Law, nga zombi yazisomera mu ttendekero ly'amateeka erya Law Development Centre, mu Kampala, ekibuga kya Uganda ekikulu. Alina Diguli eya Bachelor of Arts in Social Work and Social Administration  gye yasomera mu Uganda Christian University, e Mukono. Diguli ye eyookubiri eya  Master of Public Administration yagisomera era n'emutikkirwa mu ttendekero lya Uganda Management Institute mu 2016.

## Emirimu gye
Okuva mu 2000 okutuuka mu 2003, Denis yaweebwa omulimu gw'obwakalaani wa zi kontulakiti mu kkampuni yaBritish American Tobacco. Mu myaka ebiri egyaddirira yaweereza ng'ow'amateeka mu kkampuni ya Atim and Company Advocates. Oluvannyuma yapangisibwa nga akulira ebyamateeka mu ofiisi y'Omumyuka wa Pulezidenti wa Uganda, n'aweereza mukifo ekyo okuva mu 2005 okutuusa mu 2006.

Mu 2006, yalondebwa mu Paalamenti ya Uganda ey'omunaana (2006 - 2011), okukiikirira essaza lya Ajuri County, mu Disitulikiti y'e Alebtong. Abadde alondebwa emirundi egy'omuddiringanwa mu kifo ekyo omuli ekisanja kya 2011 - 2016, 2016 - 2021, era kati y'ali mu kifo ekyo.

Mu nkyukakyuka ezaakolebwa nga 14 Ogwekkumineebiri 2019, Denis Obua yalondebwa okubeera Minisita. Yadda mu bigere bya Charles Bakkabulindi, eyasuulibwa okuva mu Kabineeti. Oluvannyuma lw'okukakasibwa Paalamenti, n'alayizibwa nga Minisita omubeezi ow'ebyemizannyo nga,13 Ogwoluberyeberye 2020.

## Famire ye
Denis Hamson Obua mufumbo.

## Laba na bino
* Parliament of Uganda

## Ebijulizo

## Ebijuliziddwamu eby'ebweru
* Website of the Uganda Ministry of Education and Sports